open-index/open-wikipedia-markdown huggingface dataset:
Hoacinotvaré

**Hoacinotvaré** (hoacínotvaré) alebo **hoaciny** (hoacíny) (po latinsky *Opisthocomiformes*) sú rad letcov s jedinou čeľaďou **hoacinovité** (*Opisthocomidae*) a s jediným recentným druhom **hoacin chochlatý** (hoacín chochlatý).

Zaraďuje sa aj pod Musophagiformes (2000), Columbiformes (2003) a ku Cariamidae (2003); donedávna bol zaraďovaný aj ako „Opistocomida“ pod Cuculiformes - Crotophagides (pozri napr. http://www.digimorph.org/specimens/Opisthocomus_hoazin/whole/).

## Charakteristika
Hoacin chochlatý je asi 60 cm dlhý, výzorom čudný vták žijúci v močaristých lesoch v celom povodí Amazonu. Polovicu dĺžky pokrýva chvost. Takmer tretinu tela zaberá hrvoľ, ktorý slúži aj na to, na čo ostatné vtáky používajú žalúdok (hoacín má vlastný žalúdok zakrpatený). Živí sa lístim, hniezdi na nižších stromoch, spravidla nad riekou.

Jeho mláďatá sú jedinečné tým, že sa rodia na každom krídle s dvoma prstami a pazúrmi (voľné prsty na krídlach u ostatných vtákov zanikli), pomocou ktorých lozia po konároch.

## Systematika
Hoacinovité (hoacínovité) (*Opisthocomidae*):
*?†*Hoatzi sp.*
*†*Hoazinoides magdalenae*
*hoacin chochlatý (*Opisthocomus hoazin*)

## Iné projekty

## Zdroj
*
* BirdLife International 2009. *Opisthocomus hoazin*. In: IUCN 2011. IUCN Red List of Threatened Species. Version 2011.2. . Prístup 21. november 2011.


Kategória:Najmenej ohrozené druhy
Kategória:Žijúce fosílie
Myšovcovité

**Myšovcovité** (*Coliidae*) sú čeľaď vtákov z radu myšovcotvaré.

Dnes žijú iba v subsaharskej Afrike, v dávnych dobách žili aj inde na zemeguli (napr. v Anglicku).

Meno myšovcovité dostali podľa spôsobu, akým hľadajú potravu - žijú na zemi a pri pohybe vegetaciou vyzerajú ako hlodavce.

Myšovcovité sú menšie vtáky (30-34 cm, 45-55 g, 2/3 dĺžky tvorí chvost) pripomínajúce vrabcotvaré, nie sú s nim však príbuzné. Bývajú sivo či  hnedo sfarbené a majú veľmi dlhý chvost, tvorený iba desiatimi chvostovými perami. Obe pohlavia sa môžu pochváliť chocholom na hlave.

Majú aj jedinečným spôsobom utvorené nohy - vonkajšie prsty môžu otáčať tak, že smerujú vpred (spolu s ostatnými prstami, nohy potom slúžia na zavesenie) alebo dozadu ( na uchopenie ).    

Živia sa púčikmi, listami alebo plodmi, ktoré hľadajú na zemi.

Sú to sociálne vtáky, žijúce v kŕdľoch. Hniezdia na stromoch, samička znáša väčšinou 2-4 vajcia.

## Systematika

čeľaď **myšovcovité** (*Coliidae*) **v širšom zmysle**:
*rod †*Masillacolius*
*rod †*Masillacolius*
*rod †*Oligocolius*
*(-)**myšovcovité**(*Coliidae*) **v užšom zmysle**
** podčeľaď: *Coliinae*
*** rod *Colius*
*****†Colius palustris*
**** *Colius colius *- myšovec bielochrbtý
**** *Colius leucocephalus *- myšovec bielohlavý
**** *Colius castanotus *- myšovec červenochrbtý
**** *Colius striatus *- myšovec pásavý
** podčeľaď: *Urocoliinae*
*** rod *Urocolius*
**** *Urocolius indicus *- myšovec okuliarnatý
**** *Urocolius macrourus - *myšovec dlhochvostý

## Iné projekty
Myšovcotvaré

**Myšovcotvaré** alebo **myšovce** (*Coliiformes*) [v širšom zmysle] sú rad (prípadne zároveň nadrad *Coliomorphae*) letcov. 

**Myšovcotvaré/myšovce v užšom zmysle** zodpovedajú čeladi myšovcovité.

Rad zahŕňa aj vyhynuté druhy, ktoré od konca 90. rokov do roku 2004 tvorili väčšinu samostatného radu **Sandcoleiformes**.

Charakteristiku pozri pod myšovcovité.

## Systematika
Rad **myšovcotvaré/myšovce** (Coliiformes, Coliomorphae) **v širšom zmysle**:
* ?rod †Eocolius
* ?rod †Limnatornis (=? Colius)- sporné
* (-)"Sandcoleiformes" – skupina (rad) zrušená roku 2004, niektoré druhy boli popresúvané mimo Coliiformes
** ?† Botauroides parvus – zaraďované aj pod Coraciiformes – rod Primobucco (donedávna "Primobucconidae")
** ?†“Neanis” kistneri
** ?rod †Uintornis
** ?rod †Chascacocolius – do 2004 pod Sandcoleidae
** ?rod †Eobucco - do 2004 pod Sandcoleidae
** rod †Selmes – do 2004 pod Sandcoleidae
** čeľaď †Sandcoleidae – od 2004 len rody †Sandcoleus, †Anneavis a †Eoglaucidium
* (-) Coliae (**myšovcotvaré/myšovce** (Coliiformes) **v užšom zmysle**):
** čeľaď myšovcovité (Coliidae) - v širšom zmysle, teda vrátane rodov †Masillacolius, †Primocolius a †Oligocolius

## Iné projekty
Podgorica (mesto v Čiernej Hore)

[right|thumb|[Kráľovský palác v Podgorici|Zimný kráľovský palác]]

**Podgorica** () je hlavné mesto a zároveň aj najväčšie mesto Čiernej Hory. Nachádza sa v centrálnej časti Čiernej Hory na sútoku riek Morača a Ribnica, severne od mesta sa do Morače vlieva jej najvýznamnejší prítok Zeta. Žije tu okolo 150 000 obyvateľov, čo predstavuje štvrtinu populácie Čiernej Hory.

Názov Podgorica sa používa od roku 1326 (znamená *pod Goricou – malou horou*), v rokoch 1946 – 1992 sa mesto volalo **Titograd** (po J. B. Titovi, prezidentovi komunistickej Juhoslávie v rokoch 1945 – 1980).

## Iné projekty

## Zdroj


Kategória:Hlavné mestá v Európe
Zoznam predstaviteľov štátov v roku 1939

## Európa
* Česko-Slovensko
** Edvard Beneš (v exile)
** Emil Hácha 

* Francúzska republika
** Albert Lebrun, prezident (1932-1940)
**Édouard Daladier, ministerský predseda (1938-1940)

*Protektorát Čechy a Morava
** Emil Hácha 

*Prvá Slovenská republika
**Jozef Tiso

* ZSSR
** Josif Vissarionovič Stalin

* Spojené kráľovstvo Veľkej Británie a Severného Írska
**Juraj VI., kráľ (1936-1952)
**Neville Chamberlain, ministerský predseda (1937-1940)

* Vatikán
** Pius XI.
** Pius XII.

* Veľkonemecká ríša
** Adolf Hitler

## Amerika
* USA
** Franklin Delano Roosevelt

Kategória:1939
Kategória:Zoznamy v politike
Edward L. G. Bowell

**Edward L. G. Bowell** (alebo **Ted Bowell**) (* 1943, Londýn, Spojené kráľovstvo) je americký astronóm.

Je vedúcim výskumníkom programu LONEOS Lowell Observatory Near-Earth-Object Search.

Objavil veľké množstvo asteroidov, nielen v rámci projektu LONEOS, ale aj pred jeho začiatkom. K tým druhým patria napríklad Trójania 2357 Phereclos, 2759 Idomeneus, 2797 Teucer, 2920 Automedon, 3564 Talthybius, 4057 Demophon a 4489 1988 AK.

Je tiež spolu-objaviteľom periodickej kométy 140P/Bowell-Skiff a neperiodickej kométy C/1980 E1.

## Externé odkazy

*webstránka Edwarda L. G. Bowella 

Kategória:Astronómovia USA
Kategória:Osobnosti z Londýna
Kategória:Objavitelia komét
Kategória:Objavitelia asteroidov
Kategória:Absolventi Parížskej univerzity
Ľudovít X. (Francúzsko)

**Ľudovít X. Škriepny**, tiež nazývaný **Tvrdohlavý** alebo **Zanovitý**, (fr.: *Louis X le Hutin*, šp.: *Luis el Obstinado*) (* 4. október 1289, Paríž, Francúzske kráľovstvo – † 5. jún 1316, Vincennes), bol kráľ Francúzska (13141316) a Navarrska (13051316), gróf zo Champagne (13051316). Patril do dynastie Kapetovcov.

## Životopis
Narodil sa v Paríži ako syn Filipa IV. a Jany I. Navarrskej. Po smrti svojej matky 4. apríla 1305 zdedil navarrské kráľovstvo. V roku 1314 nastúpil po svojom otcovi na francúzsky trón. Korunovali ho v Reims v auguste 1315.

Pri prevzatí moci sa nachádzal v ťažkej situácii, pretože vysoké dane, ktoré žiadal pred smrťou jeho otec, spôsobili všeobecnú nevôľu. Boj so vzdorujúcimi barónmi poznačil celú jeho krátku a neveľmi významnú vládu. Šľachtici sa v jednotlivých provinciách združovali do „Líg“ a žiadali zrušenie všeobecnej dane (taille), skončenie peňazokazectva, zastavenie zásahov kráľovských sudcov do ich súdnej právomoci ako aj ďalšie zmeny. Našťastie sa im nepodarilo výraznejšie obmedziť kráľovskú moc.

Dňa 21. septembra 1305 sa oženil s Margarétou Burgundskou. Mali dcéru Janu II. Navarrskú (* 28. január 1311 – † 6. október 1349). V roku 1314 bola jeho manželka obvinená z cudzoložstva a uväznená na hrade Gaillard. Jej údajný milenec bol mučený a popravený. Margaréta sama zomrela za podozrivých okolností, možno bola zavraždená, 14. augusta 1315 vo svojom väzení. Ľudovít  sa oženil iba o päť dní neskôr 19. augusta 1315 s Klementínou z Anjou (12931328), dcérou Karola Martela Neapolského a sestrou Karola I. Uhorského. 

Mladý kráľ zomrel vo Vincennes, v regióne Val-de-Marne po hre jeu de paume (pravdepodobne na horúčku, hoci existovalo podozrenie z otravy) 5. júna 1316 vo Vincennes.
Spolu so svojou druhou manželkou je pochovaný v Bazilike Saint-Denis.

V čase smrti po sebe zanechal dcéru Janu a tehotnú manželku. Ak by sa narodil syn, stal by sa kráľom. V prípade narodenia dcéry bola otázka následníctva otvorená, lebo vo Francúzsku ešte nikdy nezdedila trón žena. Jeho brat Filip, gróf z Poitiers, bol ustanovený regentom do narodenia potomka. Dieťa – chlapec – prišlo na svet 15. novembra 1316 a stalo sa kráľom Jánom I. Francúzskym. Žilo však iba päť dní. Novým kráľom sa stal Ľudovítov brat Filip V.

## Genealógia

## Referencie


## Iné projekty

Kategória:Narodenia v 1289
Kategória:Úmrtia v 1316
Kategória:Králi Francúzska
Kategória:Kapetovci
Kategória:Pochovaní v bazilike Saint-Denis
Kategória:Osobnosti z Paríža
Janko Čajak

**Janko Čajak** (pseudonym Lohinský) (* 1. január 1830, Paludza – † 4. február 1867, Liptovský Ján) bol slovenský básnik štúrovskej generácie; otec prozaika Jána Čajaka a starý otec prozaika a novinára Jána Čajaka ml.

## Životopis

Narodil sa v rodine kuchára Mateja Čajaka a jeho manželky Anny rodenej Lanštjakovej, ktorý sa stal neskôr úradníkom na veľkostatku. Vzdelanie získaval v Liptovskom Mikuláši, Rožňave a Levoči a napokon ukončil štúdium na teologickom seminári vo Viedni. Chvíľu pracoval ako pomocný učiteľ, neskôr ako domáci učiteľ v Liptovskom Jáne, kde sa napokon aj stal v roku 1860 farárom. V roku 1866 však ochorel na tuberkulózu a ani nie o rok neskôr zomrel. 

## Tvorba

Jeho tvorbu ovplyvnila najmä činnosť v *Jednote mládeže slovenskej*. Aj keď sa považuje za štúrovského básnika, do formovania tejto literatúry nijako závažne nezasiahol, pretože tvoriť začal až v porevolučnom období. Pre jeho diela je typický smútok, beznádej a sklamanie, ktoré charakterizovalo porevolučnú literatúru. Vo svojej tvorbe využíval ľudovú slovesnosť a reflexívne piesne. Pre nedostatok publikačných možností uverejňoval svoje diela až v 60. rokoch v almanachu *[[Concordia]]*, v časopise *Priateľ školy a literatúry* alebo v *[[Sokol (slovenský časopis, 1860 – 1861)|Sokole]]*, ktorý v tom čase redigoval Pavol Dobšinský. Viacero jeho diel vyšlo až posmrtne v *[[Orol (časopis)|Orle]]*, *[[Národný Hlásnik|Národnom Hlásniku]]* či *[[Tatran (časopis)|Tatrane]]*. Knižne vydal jeho básne Pavol Dobšinský.

## Dielo

* 1875 – *Básne Janka Čajaka*, zbierka básní vydaná P. Dobšinským
* 1979 – *Zrná*, súborné dielo

## Externé odkazy

* Záznam o narodení a krste v matrike – evanjelická farnosť Paludza; pokrstený ako Joannes Csajak

Kategória:Slovenskí spisovatelia
Kategória:Slovenskí básnici
Kategória:Slovenskí evanjelickí kňazi
Kategória:Osobnosti z Paludze
Kategória:Štúrovci
Ján Čajak mladší

**Ján Čajak ml.**, pseudonymy *Ján Blatňanský*, *Ján Svätojánsky* a i. (* 18. júl 1897, Selenča, Srbsko – † 3. júl 1982, Bratislava) bol slovenský prozaik, novinár a redaktor, syn prozaika Jána Čajaka a vnuk básnika Janka Čajaka.

## Životopis
Vzdelanie získal v Petrovci, Sarvaši, Novom Vrbase a Novom Sade, neskôr študoval evanjelickú teológiu v Bratislave a Prešove, vzdelávanie napokon ukončil v Belehrade na Vysokej škole pedagogickej v roku 1925. Pracoval ako profesor slovenčiny a dejepisu na gymnáziu v Petrovci, v roku 1942 sa presťahoval do Budapešti, kde bol redaktorom. Po vojne pracoval na Ministerstve zahraničia ČSR v Budapešti, neskôr na povereníctve informácií. V roku 1949 sa definitívne usadil v Bratislave, kde pracoval ako redaktor, venoval sa publicistike a prekladom z juhoslovanskej literatúry. V roku 1960 odišiel do dôchodku.
Dokumentárny film Ján Čajak ml. vyrobila v rámci cyklu Osobnosti náboženského života Slovenská televízia Bratislava v roku 1996 /scenár Ondrej Bartko, réžia Fedor Bartko/.

## Tvorba
Začínal ako redaktor a publicista. Bol redaktorom slovenského časopisu v Juhoslávii Svit a zároveň v ňom uverejňoval svoje recenzie a články o aktuálnych problémoch Slovenska a jeho literatúry. Prvé poviedky mu vyšli v časopise Svit v roku 1934. Do časopisu Náš život prispieval poviedkami aj prekladmi. Vplyv na jeho dielo mali ako jeho otec Ján Čajak, tak i Martin Kukučín, Jozef Gregor Tajovský a ďalší realistickí autori. Okrem románov, poviedok a publicistických diel písal i historické eseje, spomienky a pamäti, často sa venoval i osobám z rodiny či literátom (Janko Čajak, Michal Godra, Janko Kráľ a i.).
(Pozn.: Oprava pamäte na pamäti, lebo slovo pamäť sa od nepamäti skloňuje podľa vzoru kosť. Pamäte môže mať iba počítač.)

## Dielo
* 1943 – *Rozprávka o veľkom valachovi*
* 1943 – *Dumný briežok*, zbierka poviedok z obdobia 2. svetovej vojny
* 1943 – *Zuzka Turanová*
* 1947 – *Zypa Cupák*, satirický román
* 1947 – *Po stopách generála Viesta*, esejistické spomienky
* 1968 – *V zajatí na Holíčskom hrade*, historický román
* 1971 – *Miscellanea*, cyklus historických esejí (vychádzalo časopisecky, knižne až v roku 1982)
* *Báťa Ondriš Pazúrik*, humoristická poviedka
* *Matej Hronec Bickoš*, baladická poviedka

Kategória:Slovenskí spisovatelia
Kategória:Slovenskí prozaici
Asterizmus

**Asterizmus** je výrazná skupina hviezd, ktorá nie je nijakým z 88 oficiálnych súhvezdí. Najznámejšie asterizmy sú napríklad Veľký voz, Pegasov štvorec, Jarný trojuholník, Severný kríž a iné. Asterizmy môžu slúžiť ako pomôcka pre vyhľadanie menej výrazných súhvezdí alebo ich častí.

## Externé odkazy

Zoznam známych asterizmov

Kategória:Astronómia
Audi A2

**Audi A2** je auto vyrábané od roku 1999 do 2005. Posledné bolo vyrobené v júli 2005.

## Dizajn
A2 bolo postavené s futuristickými tvarmi a získalo si veľkú priazeň. A2 je vyrobené z hliníkovej zliatiny a preto má
menšiu spotrebu ako ostatné porovnaťeľné autá. Model z roku 2002 má hmotnosť s priemerným vybavením len 895 kg. A2 bolo vyrábané v Neckarsulme v Nemecku. Bolo prvé päť-dverové vozidlo v predaji v Európe, ktorého priemerná spotreba bola menej ako 3 l/100 km.K tomu prispela aj výborná aerodynamika( v aerodynamickom tuneli namerana hodnota odporu Cx=0,28)..

## Technické informácie

### Troj-valcové dieselové motory
* 1.2 TDi (3L), 1191 cm³, 45 kw, 140 N·m, Semi-Automatická Prevodovka
* 1.4 TDI, 55 kW, 1422 cm³, 195 N·m
* 1.4 TDI, 66 kW, 1422 cm³, 230 N·m

### Benzínové motory
* 1.4, 55 kW, 1390 cm³, 126 N·m
* 1.6 FSI, 81 kW, 1598 cm³, 155 N·m

### Zrýchlenie z 0 na 100 km/h/ Najvyššie rýchlosti
* 1.4 TDI 55 kW: 12.6 s, 173 km/h Manuál-5
* 1.4 TDI 66 kW: 10.9 s, 188 km/h Manuál-5
* 1.4 MPI 55 kW: 12.1 s, 176 km/h Manuál-5
* 1.6 FSI 81 kW:  9.8 s, 202 km/h Manuál-5
* 1.2 TDI 45 kW: 14.9 s, 168 km/h Automat-5

Servis každé 2 roky alebo 30 000 km.

### Hmotnosť
* TDI 55 kW 1020 kg
* TDI 66 kW 1030 kg
* FSI 995 kg
* 1.4 920 kg
* 3L: 855 kg

### Údaje
Dĺžka: 3.826 m
Šírka: 1.673 m
Výška: 1.553 m

## Externé odkazy
* Web stránka výrobcu

A2
Kategória:Malé automobily
Bureja

**Bureja** je rieka na Ďalekom východe Ruska. Preteká Chabarovským krajom a Amurskou oblasťou, je ľavým prítokom rieky Amur. Rieka vzniká sútokom Pravej a Ľavej Bureji. Pravá Bureja pramení na južných stráňach Ezopského chrbáta, Ľavá, na západných stráňach chrbáta Dusse-Alin’. Dĺžka je  (od prameňov Pravej Bureji až ).

Plocha povodia je približne . V povodí sa nachádza okolo 1&nbsp;500 jazier s plochou .

V hornom toku je Bureja horskou riekou, jej stredný a spodnom toku tečie Zejsko-burejskou rovinou.

Hlavné prítoky: Niman, Tujun, Tyrma, Urgal.

V povodí Bureji sa vyskytuje železná ruda a uhlie.

Na rieke je postavená Burejská hydroelektráreň.

## Iné projekty

Kategória:Rieky v ázijskej časti Ruska
Kategória:Rieky v Rusku
Audi A4

náhľad|Audi A4 B9
**Audi A4** je osobný automobil strednej triedy od nemeckej spoločnosti Audi, ktorý sa vyrába od roku 1994. Na trh bol uvedený ako nástupca modelu Audi 80.

## Prvá generácia 1994-2001
náhľad|Audi A4 B5
Audi predstavilo model A4 v roku 1994 a bolo postavené na platforme B5 od Volkswagenu.
Model poháňal prvý motor od Volkswagen Group, vybavený päťventilovou technikou, čím sa stalo s Ferrari F355 jediným sériovo vyrábaným automobilom s touto technológiou.
Audi A4 dostalo facelift v roku 1999, čo zahŕňalo okrem drobných zmien číre predné svetlá a nové kľučky.

### Motory
**Zážihové**

*1.6 74kW
*1.6 75kW (iba facelift)
*1.8 20V 85kW
*1.8 20V 92kW
*1.8 20V 95kW
*1.8 20V 125kW (iba facelift)
*1.8 20V Turbo 110kW
*1.8 20V Turbo 132kW
*2.4 V6 30V 121kW
*2.6 V6 12V 110kW
*2.7 Biturbo V6 186kW (iba verzia S4)
*2.7 Biturbo V6 195kW (iba verzia S4)
*2.7 Biturbo V6 280 kW (iba verzia RS4 Avant)
*2.8 V6 12V 128kW
*2.8 V6 30V 142kW

**Vznetové**

*1.9 TDI 55kW
*1.9 TDI 66kW
*1.9 TDI 81kW
*1.9 TDI-PD 85kW
*2.5 V6 TDI 110kW
*2.5 V6 TDI 132kW

## Druhá generácia 2001-2005
Úplne nové A4 bolo predstavené v roku 2000, teraz na platforme B6. Malo úplne novú prevodovku Multitronic.

Kombi verzia Avant bola predstavená v polovici roku 2001.

Nový kabriolet bol predstavený v roku 2002. Predával sa od 2002 do 2006.

### Typy karosérii Audi A4 B6
*Sedan
*Kombi (*Avant*)
*Kabriolet

### Motory

## Tretia generácia 2005-2008
Tretiu generáciu A4, postavenú na platforme B7, predstavilo Audi v roku 2004. Kabriolet bol predstavený vo februári 2006.

### Typy karosérii Audi A4 B7
*Sedan
*Combi (*Avant*)
*Cabriolet

### Motory

## Štvrtá generácia B8 2008-2015

Štvrtá generácia bola predstavená v auguste 2008.
Rozdielom oproti staršej verzii sú nové svetlá s LED pruhom.
K dispozícii je aj kabriolet s klasickou plátenou strechou.

Od roku 2012 sa Audi A4 B8 vyrába s novým faceliftom. Upravené boli predné a zadné svetlá.
 
### Modely Audi A4 B8
*Sedan
*Avant
*Cabriolet
*Allroad - kombi s terénnym podvozkom

### Motory

## Iné projekty

## Externé odkazy
* Web stránka výrobcu

A4
Kategória:Automobily strednej triedy
Angström

**Angström** (značka **Å**) je stará dĺžková miera, používaná najmä v spektroskopii. Nepatrí do Medzinárodnej sústavy jednotiek SI. Jeden Å je rovný 10−10 m, čiže 0,1 (alebo 10−1) nm.

Angström je staršia jednotka, ale v spektroskopickej literatúre, najmä v katalógoch spektier, sa z praktických dôvodov používa naďalej, lebo všetky vlnové dĺžky viditeľného svetla možno pomocou Å vyjadriť celým číslom, kým pri ich vyjadrení v nm treba použiť desatinnú čiarku. (Napr. najjasnejšia koronálna čiara Fe XIV je 5 303 Å = 530,3 nm a pod). Aj tak sa v súčasnosti odporúča nahrádzať angström nanometrom (10−9 m).

Meno dostala po švédskom fyzikovi a astronómovi Andersovi Jonasovi Ångströmovi.

## Referencie



Kategória:Jednotky dĺžky
Bureja (osada)

**Bureja** (po rusky Бурея́) je osada v Amurskej oblasti v Rusku s 5&nbsp;500 obyvateľmi.

Kategória:Obce v Rusku
Kategória:Geografia Amurskej oblasti
Asterizmus Veľký voz

**Veľký voz** je asterizmus v súhvezdí Veľká medvedica. Skladá sa zo siedmich hviezd:
* Alkaid
* Mizar
* Alioth
* Megrez
* Phecda
* Merak
* Dubhe

Kategória:Súhvezdie Veľká medvedica
Kategória:Asterizmy
Tiso (priezvisko)

**Tiso** je priezvisko vyskytujúce sa aj na Slovensku, pričom najčastejšie je v meste Bytča.
 
## Známi nositelia
Pozri v článku Tiso.

## Referencie

Kategória:Talianske priezviská
Kategória:Priezviská na Slovensku
Kategória:Priezviská v Taliansku
Kategória:Priezviská v Brazílii
Kategória:Priezviská v Česku
Ár

::*Ár je aj jedna zo starších podôb slova Árijec, pozri [[Árijci]]*
**Ár** (skratka **a**) je jednotka plochy, ktorá sa používa v poľnohospodárstve. 1 ár je plocha štvorca so stranou , teda ide o plochu . Ár nie je jednotkou Medzinárodnej sústavy jednotiek SI.

## Pozri aj
* Hektár

Kategória:Poľnohospodárstvo
Kategória:Jednotky plochy
Audi A6

**Audi A6** je luxusné auto vyššej triedy pochádzajúce z nemeckej továrne Audi, ktoré je ponúkané vo dvoch verziách a to: sedan a avant.
Vyrába sa od roku 1994 a boli vyrobené tri generácie. Priamým predchodcom tohto automobilu je automobil Audi 100 z ktorého vzniklo **Audi A6** pri zmene typového označovania vo všetkých modelových radách. Na jeho základe bolo vyrobené aj Audi Allroad Quattro.

## Prvá generácia 1994 – 1997

V roku 1994 bolo Audi 100 zmodernizované a premenované na A6, kvôli novým názvom celého radu Audi.

;Motory
Valce / Kone
*1.8 20V,    *R4*,	125	
*2.0,	       *R4*,	115	
*2.3,	       *R5*,	133	
*2.6,	       *V6*,	150	
*2.8,	       *V6*,	174	
*2.8 30V,	 *V6*,	193	
*S6 2.2 T,	 *R5*,	230	
*S6 4.2,	 *V8*,	280	
*S6 4.2 Plus, *V8*,	326	
*1.9 TDI,	 *R4*,	90	
*2.5 TDI,	 *R5*,	115	
*2.5 TDI,	 *R5*,	140

## Druhá generácia 1997 – 2005
Nová verzia bola predstavená V roku 1997. A6 avant bola predstavená v roku 1998.
V roku 2000 bolo zmodernizované a dostalo novú prevodovku Multitronic. Neskôr bolo predstavené Audi RS6 ktoré malo až 450 koní.

;Motory
Valce /	Kone
*1.8 20V	R*4*	125
*2.0 20V	R*4*	130
*1.8 T	R*4*	150
*2.4 30V	*V6*	165/170	
*2.8 30V	*V6*	193	
*3.0 30V	*V6*	220	
*2.7 T	*V6*	230/250	
*4.2	*V8*	300	
*S6 4.2	*V8*	340	
*RS6 4.2 T	*V8*	450	
*1.9 TDI	R*4*	110/115/130
*2.5 TDI	*V6*	150/155/163	
*2.5 TDI	*V6*	180

## Tretia generácia 2005 – 2010
Úplne nová generácia bola predstavená v roku 2004. Nové Audi A6 má veľa najnovších technológií, napríklad MMI (Multi Media Interface) – systém, ktorým sa dá ovládať rádio, satelitná navigácia a klimatizácia. V roku 2005 bola predstavená verzia avant a v Číne verzia A6Long, pretože tam sa Audi A8 nepredáva.V roku 2006 sa začala predávať verzia S6.
thumb|right|A6

;Motory
Valce / Kone	
*2.0 TFSI	R*4*	170
*2.4 30V	*V6*	177	
*3.2 FSI	*V6*	255	
*4.2	*V8*	349
*S6 5.2	*V10*	420	
*2.0 TDI	R*4*	140
*2.7 TDI	*V6*	180	
*3.0 TDI	*V6*	225/233

## Iné projekty

## Externé odkazy
* Web stránka výrobcu

A6
Kategória:Automobily vyššej strednej triedy
Lorem ipsum

thumb|right|Použitie ''lorem ipsum'' umožňuje zacieliť pozornosť na grafické prvky pri návrhu webstránky

**Lorem Ipsum** je pseudo-latinský text, ktorý sa používa pri testovaní rozloženia (teda rozvrhnutia) stránok, časopisov alebo letákov. Používa sa už od 16. storočia. Text pripomína obyčajnú latinčinu, v skutočnosti je to nezmyselná skomolenina. Jeho začiatok je ale z Cicerovej tvorby, kde sa objavuje veta *Neque porro quisquam est qui do*'lorem ipsum** quia **dolor sit amet, consectetur, adipisci** v**elit**'.

Na tento účel sa klasické texty nehodia, nakoľko čitateľa odťahuje od návrhu/rozloženia a núti ho začítať sa. Opakujúce texty taktiež nie sú vhodné, pretože ich rovnomerná štruktúra sa nepodobá na skutočný text.

Typický Lipsum:

:*Lorem ipsum dolor sit amet, consectetuer adipiscing elit. Aenean et est a dui semper facilisis. Pellentesque placerat elit a nunc. Nullam tortor odio, rutrum quis, egestas ut, posuere sed, felis. Vestibulum placerat feugiat nisl. Suspendisse lacinia, odio non feugiat vestibulum, sem erat blandit metus, ac nonummy magna odio pharetra felis. Vivamus vehicula velit non metus faucibus auctor. Nam sed augue. Donec orci. Cras eget diam et dolor dapibus sollicitudin. In lacinia, tellus vitae laoreet ultrices, lectus ligula dictum dui, eget condimentum velit dui vitae ante. Nulla nonummy augue nec pede. Pellentesque ut nulla. Donec at libero. Pellentesque at nisl ac nisi fermentum viverra. Praesent odio. Phasellus tincidunt diam ut ipsum. Donec eget est.*

## Iné projekty

## Externé odkazy
* Lorem Ipsum generátor textu v mnohých jazykoch a znakovej sady
* Generátor textu

Kategória:Typografia
Kategória:Latinské výroky
Audi Q7

**Audi Q7** je luxusné SUV od spoločnosti Audi. Q je nový rad modelov Audi, ktorý sa nachádza medzi modelmi A6 a A8. Je vyrobené na platforme VW Touareg a Porsche Cayenne. Je vyrobené podľa konceptu Pikes Peak a je menej zamerané na off-road ako Touareg. Tento model bol predstavený v roku 2005 na Los Angeles Auto Show. Audi Q7 sa montuje v závode Volkswagen Slovakia v Bratislave.

## Prvá generácia 2006-2015 (Typ 4L)

### Motory
V roku 2005 sa ponúkal model Q7 s dieslovým V6 a s benzínovými V6 a V8. Motory sú dopĺňané 6 stupňovou automatickou prevodovkou Tiptronic. V nasledujúcich rokoch bude ponuka doplnená o motory 4,2 V8 TDI a  V10 FSI.

;Motory 
Dieselové
* 3.0 TDI - 171 kW / 233 k
* 4.2 TDI - 240 kW / 326 k
* 6.0 TDI - 368 kW / 500 k

Benzínové
* 3.6 FSI - 206 kW / 280 k
* 4.2 FSI - 257 kW / 350 k

## Druhá generácia (Typ 4M;2015-)
Druhá generácia Audi Q7 bola odhalená v januári 2015 na North American International Auto Show v Detroite. Dieselové a benzínové verzie budú doplnené dieselovým plug - in hybridom nazvaným Q7 e-tron, ktorý je poháňaný 3.0 TDI dieselovým motorom V6 podporeným dvoma elektromotormi, jedným umiestnených v prevodovke a druhým na zadnej náprave s celkovým výkonom 373 koní a momentom  700 Nm na všetky štyri kolesá. Váha vozidla klesla najmä vďaka použitiu konštrukčných prvkov z hliníka. Napríklad verzia Audi Q7 s 3,0 TDI motorom váži o 325 kg menej ako predchádzajúci model 4L (1995 kilogramov bez vodiča a nápní).

## Galéria

Obrázok:Audi Q7 front presentation.jpg|Audi Q7 spredu
Obrázok:Audi Q7 hl presentation.jpg|Audi Q7 zozadu
Obrázok:Audi Q7 (Facelift) front 20110115.jpg|Q7 po facelifte
Obrázok:Audi Q7 (Facelift) rear 20110115.jpg|Q7 po facelifte


## Referencie

## Iné projekty

## Externé odkazy
* Web stránka výrobcu

Q7
Kategória:SUV
Bakelit

**Bakelit** je  fenolformaldehydový polykondenzát (živica), ktorý v roku 1907 ako prvý pripravil belgický chemik Leo Hendrik Baekeland. Bol vôbec prvou priemyselne vyrábanou umelou hmotou.  Bakelite™ a Bakelit™ sú ochranné značky nemeckej spoločnosti *Bakelite AG*, ale samotný názov „bakelit” sa veľmi rýchlo udomácnil v hovorovej reči ako označenie viac-menej všetkých umelých hmôt.

Opierajúc sa o výskum nemeckého chemika Hermanna Staudingera, ktorý položil teoretické základy makromolekulovej chémie, experimentoval Baekeland v rokoch 1907–1909 s fenolom a formaldehydom. Zistil, že tieto dve zlúčeniny pri zvýšenej teplote navzájom  exotermicky reagujú za vzniku tuhého kondenzátu — živice. Tiež zistil, že v tejto živici sú obe zlúčeniny viazané rôznymi spôsobmi, čím vytvárajú pomerne zložitú priestorovú štruktúru.  Po oddestilovaní reakciou vzniknutej vody zostala len mäkká hmota, ktorá sa dala tvarovať pomocou foriem.

Polykondenzácia fenolu a formaldehydu prebieha podľa nasledujúcej reakcie:

:530px

Po ochladení a vytvrdení je táto hmota odolná voči mechanickému poškodeniu, teplu a kyselinám. Bakelit patrí ku reaktoplastom a na rozdiel od termoplastov (napr. polyetylén, celuloid) ho nie je po ochladení možné opätovným zahriatím tvarovať. Vzniknutý bakelit má vždy tmavohnedú až čiernu farbu a na svetle postupne tmavne.
270px|thumb|Časť priestorovej štruktúry Bakelitu. Vidieť sú mnohé priečne väzby, ktorými je celá štruktúra zosieťovaná.
Pri lisovaní výrobkov z bakelitu sa do hmoty väčšinou pridávajú rôzne prímesi, napríklad drevná alebo kamenná múčka, textilné vlákna atď.

Baekeland si rýchlo uvedomil možnosti, ktoré bakelit ponúka a 25. mája 1910 založil spolu s podnikateľom J. Rütgersom spoločnosť *Bakelite GmbH* v meste Erkner neďaleko Berlína. V tom čase bol fenol len odpadom pri destilácii kamenného uhlia a až firma *Bakelite* ho začala vo veľkej miere využívať na výrobu bakelitu.
Po druhej svetovej vojne bola firma presťahovaná do mesta Iserlohn. V roku 1957 začala výroba fenolových živíc v Duisburgu, kde sa od roku 1959 vyrábali aj rôzne epoxidové živice. Koncom 80. rokov odkúpila spoločnosť *Bakelite AG* niektoré európske spoločnosti a dnes produkuje viac ako 2&nbsp;000 rôznych plastov, čím patrí ku najväčším výrobcom plastov na svete.

[thumb|left|170px|Rádioprijímač so skrinkou zhotovenou z bakelitu (rok [1933).]]
Bakelit sa rozšíril veľmi rýchlo — už v 30. rokoch len v Nemecku existovalo viac ako 100 výrobcov predmetov z bakelitu.

Bakelit mal v minulosti veľmi široké použitie v domácnostiach — obzvlášť kuchynské prístroje, telefóny, rôzne ozdobné predmety, bižutéria, kancelárske potreby a elektroinštalačný materiál.

Aj dnes sa ešte používa na výrobu predmetov, pri ktorých je dôležitá odolnosť voči teplote, ohňovzdornosť a chemická odolnosť.
Produkty z bakelitu sú dnes pre svoj osobitý dizajn a historický význam často vyhľadávané zberateľské predmety.

## Iné projekty

Kategória:Plasty
Brazílske národné futbalové mužstvo

**Brazílske národné futbalové mužstvo** (portugalsky: *Seleção Brasileira de Futebol)* reprezentuje Brazíliu na svetových turnajoch, ako sú Majstrovstvá sveta alebo Copa América. Brazília je najúspešnejšou krajinou sveta, s piatimi víťazstvami na majstrovstvách sveta.

## História
Brazília je jedinou krajinou, ktorá sa zúčastnila všetkých majstrovstiev sveta vo futbale. Brazílska reprezentácia na MS zvíťazila päťkrát, v rokoch 1958, 1962, 1970, 1994 a 2002, dvakrát skončila druhá, v rokoch 1950 a 1998, a dvakrát tretia, v rokoch 1938 a 1978. To ju, spolu s mnohými inými oceneniami, robí najúspešnejšou krajinou v dejinách futbalu.
 
## Slávni hráči

## Majstrovstvá sveta v Nemecku 2006

Brazílska účasť v kvalifikácii bola vďaka zmene pravidiel prvou účasťou aktuálneho majstra sveta v kvalifikácii na záverečný turnaj. Mužstvo vyhralo juhoamerickú kvalifikačnú skupinu a postúpilo na záverečný turnaj. 

Už tradične bola hostiteľská krajina, ako prvá nasadená, vybratá do Skupiny A. Aby sa zabránilo možnému zápasu medzi Brazíliou a Nemeckom skôr ako vo finále, FIFA 6. decembra 2005 umiestnila aktuálneho šampióna do Skupiny F. Súpermi Brazílie v základnej skupine boli mužstvá ,  a .

## Majstrovstvá sveta

## Copa América

## Ostatné súťaže
### Pohár konfederácii FIFA

## Externé odkazy
* Confederação Brasileira de Futebol

Národné mužstvo
Brazília
Futbal
Audi S3

**Audi S3** je vysoko výkonná verzia modelu Audi A3 s pohonom všetkých kolies Quattro. Štandadná výbava obsahuje xenónové svetlá s vysokotlakovými čističmi, predné hmlovky, 17-palcové zliatinové disky, elektricky nastavitelné sedadlá Recaro v koži, klimatizáciu, alarm a elektrický stabilizačný program.

## Prvá generácia 1999-2002
thumb|right|Audi S3
S3 zdieľa svoju platformu s koncernovými automobilmi: Seat Toledo, Škoda Octavia, Volkswagen Golf a Audi TT.

**Motory**
*1,8 l – 210 k

## Druhá generácia
thumb|right|Druhá generácia

S3 bola oficiálne predávaná v Spojenom kráľovstve, Európe, Austrálii, ale nie v Severnej Amerike.

**Motory**
* 2,0 TFSI – 265 koní

## Externé odkazy
* Web stránka výrobcu

S3
Anglické národné futbalové mužstvo

**Anglické národné futbalové mužstvo** je mužstvo, ktoré reprezentuje Anglicko vo futbale a je riadené asociáciou The Football Association, ktorá je riadiacim orgánom futbalu v Anglicku. Anglické národné futbalové mužstvo je najstarší tím na svete a spolu so Škótskym hrali úplne prvý medzinárodný futbalový zápas, ktorý sa konal v roku 1872. Anglicko je jednou z krajín Spojeného kráľovstva a FIFA mu ponechala svoju vlastnú reprezentáciu. Domáci štadión Anglicka je Wembley Stadium a súčasný hlavný tréner je Gareth Southgate.

Anglicko vyhralo Majstrovstvá sveta vo futbale v roku 1966, pričom vo finále porazilo Západné Nemecko 4–2 v predĺžení. Odvtedy bolo ich najlepším umiestnením účasť v semifinále v roku 1990. Anglicko však nikdy nevyhralo Majstrovstvá Európy vo futbale - ich najlepším umiestnením v Majstrovstvách Európy bola účasť v semifinále v rokoch 1968, 1996 a vo finále 2020.

## Štadión
[thumb|Štadión [Wembley Stadium počas exhibičného zápasu medzi Anglickom a Nemeckom]]
Počas prvých 50 rokov existencie mužstva, hralo Anglicko svoje domáce zápasy po celej krajine. Najprv používali kriketové ihriská, a neskôr sa premiestnili na futbalové štadióny. Pôvodný štadión Empire Stadium bol postavený v Londýnskej časti Wembley na výstavu Britského impéria. V roku 2007 bol postavený nový štadión Wembley Stadium, ktorého vlastníkom je Wembley National Stadium Limited. Jeho kapacita je 90 000 ľudí.

## Hráči
[thumb|Brankár [Joe Hart počas zápasu proti Taliansku na Majstrovstvách Európy 2012]]
### Súčasná zostava
Nasledujúci hráči boli povolaní na prípravné zápasy proti Švajčiarsku a Pobrežiu Slonoviny 26. a 29. marca 2022.

## Vedenie

## Majstrovstvá sveta

## Majstrovstvá Európy

## Liga národov UEFA

## Referencie

## Iné projekty

## Externé odkazy
* oficiálna stránka
* fanúšikovská stránka
* englandstats.com - štatistiky od roku 1872

## Zdroj


Národné mužstvo
Anglicko
Futbal
Húževnatosť

**Húževnatosť** je schopnosť materiálu ostať pri zohýbaní a nárazoch vcelku bez tvorby trhlín. Opakom je krehkosť.

Analógia u kvapalín je viskozita.

Húževnaté materiály sú hlavne kovy, ale aj všetky materiály, ktoré obsahujú v kryštálovej mriežke tzv. dislokácie. To sú napr aj plasty.

Dislokácie samy o sebe spôsobujú len tvárnosť. Legovaním alebo tepelnou úpravou sa sťažuje posun dislokácií a tak vzniká húževnatosť.

Materiály s ideálnou kryštálovou mriežkou (bez dislokácií) sú krehké. Húževnaté materiály majú menšiu pevnosť v ťahu, ale zato veľkú schopnosť absorbovať nárazy.

húževnatý príd. m. vzor pekný

Kategória:Mechanické vlastnosti materiálov
Audi S6

**Audi S6** je vysoko výkonná verzia A6 ktorá sa začala predávať v roku 1994.

## Prvá generácia 1994 – 1996

Aui predstavilo model A6 v roku 1994, ako verziu Sedan a Avant v Európe, a ako verziu Sedan v Severnej Amerike, Ázii a Austrálii. Neskôr bola limitovaná séria v Európe zvaná S6Plus, ktorá mala výkon až 322 koní a nové brzdy a prevodovku. Zrýchlenie z 0 na  za hodinu zvládlo za menej ako 6 sekúnd a v zrýchlení bolo porovnateľné s Porsche 944 Turbo.

**Motory**

Kone
*2.2 L 227
*4.2 L V8 286
*4.2 L V8 322

## Druhá generácia 1998 – 2003
V roku 1997 Audi predstavilo celý novú rad A6. Audi S6 bolo predstavené o rok neskôr. Ešte výkonnejšia verzia bola RS.

**Motory**

Kone
*4,2 L 40-ventilové V8  335

## Tretia generácia 2006 –

Tretia generácia S6 bola predstavená v roku 2006 a má motor od Lamborghini Gallardo. Má 6-stupňovú prevodovku Tiptronic.

**Motory**

Kone
*5,2 L V10 414

## Externé odkazy
* Web stránka výrobcu

S6
Kategória:Automobily vyššej strednej triedy
Kategória:Športové sedany
Nemecké národné futbalové mužstvo

**Nemecké národné futbalové mužstvo** reprezentuje Nemecko na medzinárodných futbalových akciách od roku 1908, ako sú Majstrovstvá sveta alebo Európy.Je riadené Nemeckou futbalovou asociáciou (Deutscher Fußball-Bund), založenou v roku 1900. Nemecko je jedno z najúspešnejších mužstiev v medzinárodných súťažiach. Štyrikrát vyhralo Majstrovstvá sveta vo futbale (v rokoch 1954, 1974, 1990, 2014) a trikrát Majstrovstvá Európy vo futbale (v rokoch 1972, 1980, 1996). Triumfovalo aj na Pohári konfederácií FIFA ( v roku 2017). Taktiež bolo trikrát druhé na Majstrovstvách Európy, štyrikrát druhé na Majstrovstvách sveta a štyrikrát vyhralo zápas o tretie miesto na Majstrovstvách sveta. Nemecko je jediná európska krajina ktorá vyhrala Majstrovstvá sveta v Južnej Amerike. Aktuálny tréner Nemecka je Hansi Flick.

## [[Majstrovstvá sveta vo futbale|Majstrovstvá sveta]]

## Majstrovstvá Európy

## Liga národov UEFA


Národné mužstvo
Nemecko
Futbal
Millennium Tower I

náhľad|Millenium Tower

**Millennium Tower I** je výšková budova v Bratislave, ktorá je súčasťou komplexu Polus City Center. Je vysoká 80 metrov, bola to prvá výšková budova v komplexe a slúži na administratívne účely. Veľkú časť budovy má v prenájme spoločnosť T-Mobile.

## Architektúra
Administratívna budova, pôdorysných rozmerov 46,5 x 25,5 m s 18 podlažiami (jedno podzemné podlažie) a s výškou 73,8 m, tvorí najvyššiu časť stavby. Nosná konštrukcia budovy je tvorená monolitickým ŽB jadrom s rozmermi 17,7 x 9,40 m, stĺpmi v module 6,0 x 9,0 m s prierezom 800 x 800,600 x 600 až po rozmer 300 x 300 mm (v hornej časti), ktoré podpierajú monolitické železobetónové bezprievlakové stropné dosky hrúbky 280 mm.

Založenie objektu je na doske hrúbky 1,8 m. Z hľadiska nosného systému ide o systém s nosným jadrom a kyvnými stĺpmi. Globálnu statiku, t. j. výpočet budovy ako celku, vrátane odozvy na zaťaženie vetrom, seizmické zaťaženie a realizačný projekt až po l.NP, spracovala firma IDO Hutný projekt a.s. Firma Konstrukt plus s.r.o.vypracovala projekt od prvého nadzemného podlažia.

## Iné projekty

Kategória:Výškové budovy v Bratislave
Kategória:Architektúra z 2001
Talianske národné futbalové mužstvo

**Talianske národné futbalové mužstvo** reprezentuje Taliansko na medzinárodných futbalových akciách, ako sú Majstrovstvá sveta alebo Európy.

Je to jedno z najúspešnejších národných futbalových mužstiev na svete: * Azzurri * už vyhrali štyri Majstrovstvá sveta (1934, 1938, 1982 a 2006, delia sa o druhé miesto v počte víťazstiev) a tiež dvakrát Majstrovstvá Európy (1968, 2020). Tiež vyhrali turnaj na olympijských hrách (1936).

V rebríčku FIFA, platného od augusta 1993 už niekoľkokrát obsadili 1. miesto a to v novembri 1993 a v priebehu roka 2007. Najhoršie umiestnenie bolo 21. miesto v auguste 2018.

## Známi hráči

## Majstrovstvá sveta

## Majstrovstvá Európy

## Liga národov UEFA

Národné mužstvo
Taliansko
Futbal
Mexické národné futbalové mužstvo

**Mexické národné futbalové mužstvo** reprezentuje Mexiko na medzinárodných futbalových akciách, ako sú Majstrovstvá sveta alebo Zlatý pohár CONCACAF.

## História
Futbalový zväz bol založený 23. augusta 1922 takže tento rok to bude sto rokov od založenia. Za ten čas sa Mexiko stalo najlepším tímom v Severnej Amerike a je najúspešnejším tímom na Zlatom pohári CONCACAF (8 titulov). Na Majstrovstvách sveta vo futbale sa predstavili šestnásťkrát. Najlepšie umiestnenie je štvrťfinále na domácich MS 1970 a 1986. Spolu s USA a Kanadou budú hostiť Majstrovstvá sveta vo futbale 2026, Mexiko tak bude hostiť už tretie MS (1970, 1986, 2026). Od MS 1994 po MS 2018 sa Mexiko vždy dostalo do osemfinále turnaja čo sa podarilo iba Brazílii.

## [[Majstrovstvá sveta vo futbale|Majstrovstvá sveta]]

## Zlatý pohár CONCACAF

## [[Liga národov CONCACAF]]
Mexiko v prvom ročníku skončilo na druhom mieste.

## Ostatné súťaže

### Pohár konfederácii FIFA

### Copa América
Mexiko sa desaťkrát predstavilo na Copa América

Národné mužstvo
Mexiko
Futbal
Okoličianska ulica

**Okoličianska** je ulica v Liptovskom Mikuláši, v mestskej časti Okoličné. Prechádza severným okrajom mestskej časti v dĺžke 1,3 km. Pomenúva úsek cesty I. triedy č. 18 v smere Liptovský Mikuláš - Liptovský Hrádok.

## Opis ulice
Na ulici je skoncentrovaná obytno-obslužná zástavba. Okrem rodinných domov tu stojí areál základnej školy, autoservis, autoopravovňa, autopredajňa, čerpacia stanica Slovnaft, stavebniny, kaderníctvo, dva novinové stánky, pedagogicko-psychologická poradňa (v tzv. „Dome u Gajancov“ a Okresná správa spojov. Na autobusovej zastávke (Okoličné, ZŠ) zastavujú všetky autobusy prímestskej a mestskej dopravy. 

Okoličianska ulica prebieha od mosta cez Smrečianku po odbočku na Stošice. Z hlavnej cesty odbočujú tieto ulice (v poradí od mesta): Riečna, Sihotská, Pálenická, Smrečianska (pešia zóna), Staničná, Kláštorná, Cintorínska, Gazdovská, Žiarska a Stošická. Za mostom cez Smrečianku pokračuje ulicou 1. mája.

V lokalite od potoka Okoličnianka smerom na východ sa uvažuje s vybudovaním priemyselného parku, ktorý by nadväzoval na už existujúcu priemyselnú zástavbu na protiľahlom brehu Váhu. Tiež sa ráta s vybudovaním diaľničnej prípojky, ktorá by vyústila v križovatke Okoličianska - Stošická kruhovým objazdom.

Kategória:Ulice v Liptovskom Mikuláši
Konqueror

**Konqueror** je webový prehliadač a správca súborov integrovaný v prostredí KDE v unixových operačných systémoch, ako aj pre systém Linux.

Podporuje vektorovú grafiku SVG a ako jeden z mála aj čiastočne CSS3. Od verzie 3.5 správne zobrazuje Acid2 test a má zabudovaný AdBlocK filter na blokovanie reklamných bannerov. Je veľmi dobre prispôsobiteľný a v štandardnom nastavení používa správcu sťahovania Kget.

V KDE4 slúži ako štandardný správca súborov Dolphin. Konqueror však naďalej zostáva ako  webový prehliadač.

## Iné projekty
 

Kategória:Webové prehliadače
Kategória:KDE
Kategória:Súborové manažéry
České národné futbalové mužstvo

**České národné futbalové mužstvo** reprezentuje Česko na medzinárodných futbalových akciách, ako sú Majstrovstvá sveta alebo Európy. Spolu so slovenským reprezentačným mužstvom nadväzuje na Česko-slovenské národné futbalové mužstvo, ktoré zaniklo rozpadom Česko-Slovenska.

## História
Po rozpade Česko-Slovenska sa viac darilo Česku ako Slovensku. Na ME 1996 sa im podarilo postúpiť do finále kde podľahli Nemecku 1:2 po predĺžení. Na ME 2004 skončili v semifinále a získali bronzové medaily. Česko nikdy nechýbalo na Majstrovstvách Európy vo futbale naopak na Majstrovstvách sveta sa predstavili iba raz a to v roku 2006. V konkurencii USA, Ghany a Talianska skončili v skupinovej fázy. V rebríčku FIFA im momentálne patrí 33. miesto. Počas zlatej éry sa štyrikrát podarilo Česku dostať sa až na druhé miesto v rebríčku FIFA.

## Majstrovstvá sveta

## Majstrovstvá Európy

## Liga národov UEFA

## Ostatné súťaže

### Pohár konfederácii FIFA

## Hráči

### Súčasná zostava
Nasledujúci hráči boli povolaní na barážový zápas proti Švédsku a na prípravný zápas proti Walesu.

*Aktuálne k 29. marcu 2022*

## Externé odkazy
*Fotbalová asociace České republiky

Kategória:Národné futbalové mužstvá
Kategória:Futbal v Česku
Kategória:České národné družstvá
Sihotská ulica

**Sihotská ulica** je ulica:
* v Hlohovci, pozri Sihotská ulica (Hlohovec)
* v Liptovskom Mikuláši, pozri Sihotská ulica (Liptovský Mikuláš)
* v Piešťanoch, pozri Sihotská ulica (Piešťany)

Kategória:Rozlišovacie stránky – Ulice
Belogorsk

**Belogorsk** môže byť:
* mesto v Amurskej oblasti, pozri Belogorsk (Amurská oblasť)
* mesto na Kryme, pozri Belogorsk (Krym) (Karasubazar) 
* sídlisko mestského typu v Tisuľskom rajóne v Kemerovskej oblasti v Rusku, pozri Belogorsk (Kemerovská oblasť)
Mosaic

**Mosaic** je webový prehliadač a Gopher klient, ktorý bol vyvíjaný centrom NCSA od roku 1992 do 7. januára 1997.

Mosaic popularizoval World Wide Web a internet. Bol tiež klientom pre rané internetové protokoly ako napr. File Transfer Protocol, Network News Transfer Protocol a Gopher. Prehliadač bol pomenovaný pre svoju podporu viacerých internetových protokolov. Jeho intuitívne rozhranie, spoľahlivosť, port na Microsoft Windows a jednoduchá inštalácia prispeli k jeho popularite na webe aj na operačných systémoch Microsoft. Mosaic bol tiež prvým prehliadačom, ktorý zobrazoval obrázky vložené v texte namiesto ich zobrazovania v samostatnom okne. Často sa označuje ako prvý grafický webový prehliadač, i keď mu predchádzal WorldWideWeb, menej známy Erwise a ViolaWWW.

## Referencie

Kategória:Webové prehliadače
Kategória:Dejiny internetu
Anemometer

thumb|Miskový anemometer

**Anemometer** alebo **vetromer** je prístroj na meranie rýchlosti vetra. Nachádza sa na každej meteorologickej stanici.

V súčasnosti existujú prístroje na meranie vetra pod názvom anemometer a anemograf (po grécky anemos je vietor). Anemometrami sa merajú okamžité hodnoty vetra, zatiaľ čo anemografmi sa získava trvalý záznam o prvkoch vetra. Ručný anemometer umožňuje merať len rýchlosť vetra. Slúžia na to otáčavé časti prístroja s krížom, na koncoch ktorého sú polguľovité misky alebo lopatkový rotor. V prvom prípade sa misky roztočia v dôsledku rôzneho odporu dutej a vypuklej časti, kým v druhom je príčinou náklon roviny lopatiek voči vetru. Rýchlosť vetra je úmerná počtu otočiek rotujúcich častí prístroja za jednotku času. Ručičky počítadla sa pohybujú prostredníctvom prevodových koliesok. Počet otáčok umožňuje určiť priemerné hodnoty rýchlosti vetra. Namiesto mechanického počítadla otáčok je veľmi výhodné použiť elektrické počítadlo, ktoré môže byť od miesta merania vzdialené; spojenie sa uskutočňuje káblom. Pokiaľ ide o snímanie smeru vetra, jestvuje niekoľko možností. Najčastejšie býva časť smerovky opatrená po kruhovom obvode segmentmi (spravidla ide o 8,16 alebo 32 vodivých prúžkov), ktoré zabezpečujú kontakt podľa smeru vetra. Na zobrazovacej časti prístroja, ktorá sa podobá nástenným hodinám, svieti žiarovka zodpovedajúca smeru vetra. Dômyselný princíp sa využíva na meranie okamžitých rýchlosti vetra. Ide o známu Pitotovu trubicu prispôsobenú na tento účel, sú to vlastne dve vodorovné trubice so spojkou v tvare U. Jedna z trubíc je obrátená proti vetru a druhá po vetre. Rozdiel hladín je úmerný okamžitej hodnote rýchlosti vetra. Tento dynamický anemometer tvorí súčasť komplexného anemografu, ktorý zaznamenáva na registračnú pásku smer vetra, jeho priemernú rýchlosť a okamžité hodnoty rýchlosti. Anemografické záznamy sa každodenne spracúvajú a sú základným zdrojom informácii o veterných pomeroch daného miesta. Z hľadiska veterných pomerov sa udáva zastúpenie jednotlivých smerov vetra na celkovom počte prípadov jeho výskytu, priemerné rýchlosti vetra i jeho okamžité rýchlosti.

## Iné projekty

Kategória:Meracie prístroje
Kategória:Meteorologické prístroje
Kategória:Mechanika tekutín
Kategória:Vietor
Poľské národné futbalové mužstvo

**Poľské národné futbalové mužstvo** reprezentuje Poľsko na medzinárodných futbalových akciách, ako sú Majstrovstvá sveta alebo Európy. Poľsko sa deväťkrát predstavilo na Majstrovstvách sveta a ich najväčší úspech je bronz z rokov 1974 a 1982. Na Majstrovstvách Európy sa predstavili štyrikrát.

## Majstrovstvá sveta

## Majstrovstvá Európy

## Liga národov UEFA

## Pozri aj
* Ekstraklasa je poľská najvyššia futbalová súťaž.

## Iné projekty

## Externé odkazy
* Oficiálne stránky PZPN (pzpn.pl)
* Poľské národné futbalové mužstvo - 2020/21 výsledky (90minut.pl)

Národné mužstvo
Poľsko
Futbal
Belogorsk (Amurská oblasť)

**Belogorsk** je mesto v Rusku. Je administratívnym centrom Belogorského rajónu Amurskej oblasti.

Mesto leží na rieke Tom (prítok Zei), 108 km od Blagoveščenska.

V roku 1860 bola založená presídlencami dedinka **Alexandrovskoje**, v roku 1926 sa stala mestom a bola premenovaná na **Alexandrovsk-na-Tomi**. V roku 1931 bolo mesto premenované na **Krasnopartizansk**, potom v roku 1936 dostalo nový názov **Kujbyševka-Vostočnaja**, ktorý nieslo až do roku 1957, keď dostalo dnešný názov Belogorsk.

## Odkazy
* Belogorsk na stránke ASDG 
* Belogorsk na stránkach „Moj gorod“.

Kategória:Mestá v Rusku
Kategória:Geografia Amurskej oblasti
Koriacko

**Koriacko**, dlhý tvar **Koriacky autonómny okruh**, bol autonómny okruh Ruska, ktorý ležal na severe polostrova Kamčatka. Od júla 2007 je súčasťou Kamčatského kraja.

Kategória:Subjekty Federácie v Rusku
Kategória:Autonómne okruhy v Rusku
Kategória:Ďalekovýchodný federálny okruh
Ekvádorské národné futbalové mužstvo

**Ekvádorské národné futbalové mužstvo** reprezentuje Ekvádor na medzinárodných futbalových akciách, ako sú Majstrovstvá sveta alebo Copa América.

## História
Futbalový zväz bol založený v roku 1925. Ekvádor sa trikrát kvalifikoval na Majstrovstvá sveta vo futbale. Prvýkrát v roku 2002. Najlepší výsledok je Ekvádora na MS je osemfinále v roku 2006. Na Copa América sa predstavujú od roku 1939. Ich najväčší úspech sú dve štvrté miesta v rokoch 1959 a 1993. Spolu s Venezuelou sú poslednými juhoamerickými tímami, ktoré nikdy nevyhrali Copa América.

**Zápasy Ekvádora na Majstrovstvách sveta vo futbale:** 

Majstrovstvá sveta vo futbale 2002: Skupina - Taliansko (0:2), Mexiko (1:2), Chorvátsko (1:0)

Majstrovstvá sveta vo futbale 2006: Skupina - Poľsko (2:0), Kostarika (3:0), Nemecko (0:3); Osemfinále - Anglicko (0:1)

Majstrovstvá sveta vo futbale 2014: Skupina - Švajčiarsko (1:2), Honduras (2:1), Francúzsko (0:0)

**Bilancia**

4 výhry, 1 remíza, 5 prehier

Strelené góly: 10 gólov

Inkasované góly: 11 gólov

## Majstrovstvá sveta

## Copa América

## Externé odkazy
https://www.futbolecuador.com/

## Zdroj

Národné
Ekvádor
Futbal
Kostarické národné futbalové mužstvo

**Kostarické národné futbalové mužstvo** reprezentuje Kostariku na medzinárodných futbalových akciách, ako sú Majstrovstvá sveta alebo Zlatý pohár CONCACAF.

## História
Futbalový zväz bol založený v roku 1921. Kostarike sa päťkrát podarilo postúpiť na Majstrovstvá sveta vo futbale, ich najlepší výsledok je štvrťfinále na MS 2014 v Brazílii. Sú stálym účastníkom Zlatého poháru CONCACAF. Kostarika ešte nevyhrala Zlatý pohár má ale na konte tri tituly z predchádzajúceho kontinentálneho turnaja z Majstrovstiev CONCACAF. Kostarika má aj účasti na Copa América.

## Majstrovstvá sveta

## Zlatý pohár CONCACAF

## Liga národov CONCACAF

## Ostatné súťaže

### Copa América
Kostarika sa päťkrát predstavila na Copa América.

Národné mužstvo
Kostarika
Futbal
Paraguajské národné futbalové mužstvo

**Paraguajské národné futbalové mužstvo** reprezentuje Paraguaj na medzinárodných futbalových akciách, ako sú Majstrovstvá sveta alebo Copa América.

## História
Futbalový zväz bol založený v roku 1906. Paraguaj sa osemkrát kvalifikoval na Majstrovstvá sveta vo futbale. Ich najlepšie výsledky sú osemfinále v rokoch 1986, 1998 a 2002 a štvrťfinále v roku 2010. Na Copa América sa predstavujú pravidelne od roku 1921. Sú dvojnásobnými víťazmi Copa América v rokoch 1959 a 1979 ich posledný veľký úspech je finále na Copa América 2011.

## Majstrovstvá sveta

## Copa América

## Externé odkazy
https://www.apf.org.py/

Národné mužstvo
Paraguaj
Futbal